b'\n_START_ARTICLE_\nParada ponosa\n_START_SECTION_\nIme\n_START_PARAGRAPH_\nPrve parade ponosa so se odvijale pod nazivom \xe2\x80\x9edan svobode\xe2\x80\x9c (ang. \'Freedom Day\') ali "dan gejevske osvoboditve" (ang. Gay Liberation Day).\xc2\xa0Od 1980 ji najpogosteje re\xc4\x8demo gej parada (ang. Gey parade) in parada ponosa (ang. Pride Parade).\xc2\xa0Danes to manifestacijo najpogosteje imenujemo Pride (npr. Tel Aviv Pride, London Pride, Ljubljana Pride itd.). V nekaterih dr\xc5\xbeavah, kot na primer v Avstraliji, se parada odvija v \xc4\x8dasu karnevalskih sve\xc4\x8danosti in je imenovana mardi gras. V Nem\xc4\x8diji in \xc5\xa0vici\xc2\xa0se parade ponosa imenujejo\xc2\xa0Christopher Street Day\xc2\xa0ali skraj\xc5\xa1ano\xc2\xa0CSD (slo. Dan Christopherjeve ulice), po ulici, kjer so izbruhnili stonewallski nemiri.  V\xc2\xa0Avstriji\xc2\xa0se imenuje Regenbogenparade (nem. Regenbodenparade: parada mavri\xc4\x8dnih barv).\xc2\xa0Na\xc2\xa0Nizozemskem\xc2\xa0se imenuje Roza\xc2\xa0Zaterday\xc2\xa0(niz. Zaterdag: roza sobota). V \xc5\xa0paniji in \xc5\xa1pansko govore\xc4\x8dih dr\xc5\xbeavah, se imenuje\xc2\xa0orgullo (\xc5\xa1pan. orgullo: ponos), na\xc2\xa0Portugalskem\xc2\xa0in v\xc2\xa0Braziliji\xc2\xa0orgulho (port.\xc2\xa0Orgulho:\xc2\xa0ponos)._NEWLINE_Za prvo parado ponosa lahko \xc5\xa1tejemo protest 28. junija leta 1969, ko se je ameri\xc5\xa1ka skupina gejev in lezbijk uprla racijam in nasilju policistov v baru Stonewall Inn v New Yorku 1969. Ta dogodek je pogosto naveden kot prvi primer vstaje \xc4\x8dlanov skupnosti LGBT proti sistemati\xc4\x8dnem preganjanju spolnih manj\xc5\xa1in s strani vlade Zdru\xc5\xbeenih dr\xc5\xbeav Amerike. Od takrat se parade ponosa prirejajo po vsem svetu kot nekak\xc5\xa1en spomin na ta dogodek pa tudi kot opozorilo na diskriminacijo istospolno usmerjenih. Hkrati parade ponosa proslavljajo razli\xc4\x8dnosti in promovirajo strpnost._NEWLINE_Zaradi nezadovoljstva z vplivom "obletnice"  v boju za LGBT\xc2\xa0pravice, so jeseni leta 1969, Ellen Broidy, Linda Rhodes, Craig Rodwell in Fred Sargent na Vzhodno regionalni konferenci homofilnih organizacij (ang. Eastern Regional Conference of Homophile Organizations, kratica ERCHO) predlagali Resolucijo o prvi paradi ponosa. Resolucija, med drugim, pojasnjuje razloge za organizacijo parade, kdaj naj bi se ta organizirala in pod kak\xc5\xa1nim imenom (ang. Christopher Street Liberation Day: Dan osvoboditve Christopherove ulice).\xc2\xa0S sprejetjem resolucije je ustanovljen tudi organizacijski odbor (eng. Christopher Street Liberation Day Umbrella Committee). Ta je odlo\xc4\x8dil, da se bo prva parada ponosa odvila\xc2\xa028. junija leta 1970. Poleg dejstva, da je ta dan predstavljal obletnico za\xc4\x8detka stonewallskega upora, so verjeli, da bo sodelovalo ve\xc4\x8d ljudi, \xc4\x8de bo parada potekala v nedeljo._NEWLINE_Prva parada ponosa v zgodovini se je za\xc4\x8dela z zbiranjem v Christopherovi ulici. Dovoljenje za parado je bilo izdano le dve uri pred njenim za\xc4\x8detkom. Pomembno vlogo pri organiziranju prve parade ponosa je imela\xc2\xa0Brenda Howard, ki je znana kot "mati parad". Brenda slovi kot pacifisti\xc4\x8dna in\xc2\xa0feministi\xc4\x8dna aktivistka, ki je bila pobudnica razli\xc4\x8dnih dogodkov, ki so se odvili v tednu pred parado ponosa. Skupaj z\xc2\xa0aktivistoma Stephenom Donaldsona in L. Craigom Schoonmakerjem je zaslu\xc5\xbena za promocijo in popularizacijo besede pride._NEWLINE_Podobne parade so tistega leta potekale v San Franciscu, Los Angelesu in \xc4\x8cikagu. Naslednje leto je parada potekala v Bostonu, Dallasu, Milwaukeeju, San Joseu. Do leta 1972\xc2\xa0so se parade odvijale \xc5\xa1e v\xc2\xa0Atlanti, Buffalu, Detroitu, Washingtonu, Miamiju in Filadelfiji._NEWLINE_Kmalu so parade ali druge protesti, ki so se kasneje oblikovali v parade, za\xc4\x8deli organizirati tudi v Evropi. V Parizu so leta\xc2\xa01971\xc2\xa0ustanovili Homoseksualno fronto revolucionarne akcije (fran. Front Homosexuel d\xe2\x80\x99Action R\xc3\xa9volutionnaire). \xc4\x8clani omenjen organizacije so se istega leta pridru\xc5\xbeili\xc2\xa0sindikalnemu mar\xc5\xa1u. V Londonu je bil leta 1970\xc2\xa0ustanovljena britanska podru\xc5\xbenica gejevskega osvobodilnega gibanja (ang. Gay Liberation Front),\xc2\xa0prva parada ponosa pa je bila v Londonu organizirana\xc2\xa0leta 1972.\xc2\xa0Sledile so\xc2\xa0parade v Barceloni\xc2\xa0(leta 1977), Berlinu in Stockholmu\xc2\xa0(leta 1979). itd.\xc2\xa0V Rimu je bila leta 2000 organizirana 1. Svetovna parada ponosa pod geslom "Zaupamo v ponos" (ang. In pride we trust), leta 2006 pa v Jeruzalemu 2. Svetovna parada ponosa pod geslom "Ljubezen brez meja" (ang. Love withouth borders).\n_START_SECTION_\nSimboli\n_START_PARAGRAPH_\nEden od najbolj prepoznavnih simbolov parad ponosa je mavri\xc4\x8dna\xc2\xa0zastava, ki jo je oblikoval\xc2\xa0Gilbert Baker za parado ponosa v San Franciscu leta 1978. Zastavo sestavlja 6 barv (rde\xc4\x8da, oran\xc5\xbena rumena, zelena, modra in vijoli\xc4\x8dna), izmed katerih ima vsaka svoj pomen.'